                                              dom
afsagt den 18. august 2014 af østre landsrets 12. afdeling
(landsdommerne gitte rubæk pedersen, tuk bagger og thomas brenøe (kst.)).
12. afd. nr. b-2787-13:
a
(advokat gitte skouby)
mod
skatteministeriet
(kammeradvokaten v/advokat birgitte kjærulff vognsen)
denne sag, der er anlagt ved retten i glostrup, er ved kendelse af 4. september 2013 henvist
til behandling ved østre landsret i medfør af retsplejelovens § 226, stk. 1.
sagen angår, om sygedagpenge, som a modtog i 2007-2009, skal henføres til hans indkomst
ved hobbyvirksomhed, eller om sygedagpengene skal indgå i hans personlige indkomst.
sagsøgeren, a, har nedlagt påstand om, at sagsøgte tilpligtes at anerkende, at hans personlige
indkomst nedsættes med følgende beløb:
indkomstår                                      beløb
2007                                           14.117 kr.
2008                                           28.585 kr.
2009                                           61.392 kr.
sagsøgte, skatteministeriet, har påstået frifindelse.
                                             - 2 -
sagsfremstilling
landsskatteretten traf den 8. februar 2013 følgende afgørelse:
     ”…
     landsskatterettens afgørelse
     indkomståret 2007
     personlig indkomst
     skatteankenævnet har ikke indregnet klagerens sygedagpenge i klagerens virk-
     somhedsresultat, da sygedagpenge anses for at være en personlig indkomst. syge-
     dagpenge er herefter beskattet som personlig indkomst med 14.117 kr.
     landsskatteretten stadfæster skatteankenævnets afgørelse.
     indkomståret 2008
     personlig indkomst
     skatteankenævnet har ikke indregnet klagerens sygedagpenge i klagerens virk-
     somhedsresultat, da sygedagpenge anses for at være en personlig indkomst. syge-
     dagpenge er herefter beskattet som personlig indkomst med 28.585 kr.
     landsskatteretten stadfæster skatteankenævnets afgørelse.
     indkomståret 2009
     personlig indkomst
     skatteankenævnet har ikke indregnet klagerens sygedagpenge i klagerens virk-
     somhedsresultat, da sygedagpenge anses for at være en personlig indkomst. syge-
     dagpenge er herefter beskattet som personlig indkomst med 61.392 kr.
     landsskatteretten stadfæster skatteankenævnets afgørelse.
     …
     sagens oplysninger
     klageren er konservator og driver virksomhed under navnet ”conservator a”.
     virksomheden er personligt ejet og drives fra lokaler i ejendommen hvidovregade
     40, 2650 hvidovre, der ejes af klageren, og hvor denne også har bopæl.
     virksomheden har været drevet siden 1967, hvor klageren overtog den efter sin
     far. faderen har drevet virksomheden siden 1936.
     klagerens søn er også konservator og uddannet urmager. sønnen har egen virk-
     somhed, men anvender klagerens lokaler mod at betale husleje. formålet med at
     fortsætte virksomheden er, at sønnen skal overtage den. dette kan dog ikke lade
     sig gøre i øjeblikket da sønnen har skattegæld.
     klageren var i en lang årrække oldermand for dansk antikvitets conservator
     laug. virksomheden har de seneste år givet underskud. dette forklares af a med
                                            - 3 -
  den aktuelle udvikling i det økonomiske klima. finanskrisen har betydet, at inde-
  havere af antikviteter i disse år kun i meget beskeden grad får repareret og genop-
  rettet antikviteter.
  klagerens virksomhed har i de påklagede indkomstår haft følgende indtægter:
ind-           selvan-         omsætning       omsæt-         pension        syge-
komstår        givet un-       momstal         ning                          dag-
               derskud                         regnskab                      penge
2007           -84.043         121.388 kr.     170.629       126.844         14.117
               kr.                             kr.           kr.             kr.
2008           -75.553         71.756 kr.      176.557        130.512        28.585
               kr.                             kr.            kr.            kr.
2009           -124.892        232.104 kr.     92.025         136.816        61.392
               kr.                             kr.            kr.            kr.
  i indkomståret 2010 er selvangivet et underskud på 72.450 kr. årets resultat i
  2010 udgør herefter et underskud på 96.211 kr. og renteudgifter på 23.761 kr.
  der har været selvangivet underskud i virksomheden siden 1999.
  skatteankenævn københavns vestegn ankenævnssekretariat albertslunds
  afgørelse
  …
  i virksomheder der ikke er erhvervsmæssige, kan der alene foretages fradrag for
  de udgifter, der har været forbundet med indkomsterhvervelsen (nettoindkomst-
  princippet). underskud af ikke erhvervsmæssig virksomhed kan ikke fradrags i
  anden indkomst.
  …
  de sygedagpenge, som klageren har modtaget fra hvidovre kommune, skal an-
  skues uafhængigt af virksomheden. til støtte herfor ses østre landsrets dom af
  24. september 2003 samt det genoptagelsescirkulære, der blev udsendt som følge
  af østre landsrets dom. i afgørelsen slås det fast, at sygedagpenge ikke skal anses
  for indtægter ved selvstændig virksomhed og skal derfor ikke medregnes i virk-
  somhedsoverskud. sygedagpenge er am-bidragsfri personlig indkomst udenfor
  virksomheden.
  der er derfor ikke grundlag for eller hjemmel til at anlægge en nettobetragtning
  eller foretage en nettoopgørelse mellem modtagne sygedagpenge og selvangivet
  underskud af virksomhed.
  …
  landsskatterettens bemærkninger og begrundelse
  landsskatteretten finder, at sygedagpenge modtaget af en selvstændig erhvervs-
  drivende, uanset om virksomheden i skattemæssig henseende må anses for at være
  erhvervsmæssigt drevet eller hobbyvirksomhed, ikke kan anses for at indgå i virk-
                                               - 4 -
      somhedens indtægter, men er personlig indkomst udenfor virksomheden. der er
      herved henset til resultatet i landsretsdommen skm 2003.416 ølr og tss-cir-
      kulære 2004-23 af 5. oktober 2004.
      landsskatteretten stadfæster skatteankenævnets afgørelse.”
i indkomstårene 2007, 2008 og 2009 fik a som led i en forsikring for selvstændigt erhvervs-
drivende udbetalt henholdsvis 14.117 kr., 28.585 kr. og 61.392 kr. i sygedagpenge. i de på-
gældende indkomstår havde a herudover pensionsindtægter på henholdsvis 126.844 kr.,
130.512 kr. og 136.816 kr.
parterne er enige om, at as virksomhed, der i de pågældende indkomstår var underskudsgi-
vende, ikke skattemæssigt kan karakteriseres som erhvervsmæssigt drevet, men har været
hobbyvirksomhed.
retsgrundlag
af lovbekendtgørelse nr. 1114 af 18. september 2013 om virksomhedsskatteloven
fremgår:
      ”…
      § 6. virksomhedens skattepligtige indkomst opgøres efter skattelovgivningens
      almindelige regler.
      …”
af forarbejderne til virksomhedsskatteloven, der blev gennemført ved lov nr. 144 af 19.
marts 1986 (lovforslag nr. 107 om virksomhedsskatteloven - ft 1985/86) fremgår blan-
det andet:
      ”…
      forslaget går ud på, at der skal gennemføres en særlig virksomhedsordning for
      selvstændige erhvervsdrivende. efter virksomhedsordningen skal den selvstæn-
      dige erhvervsdrivende regnskabsmæssigt adskille virksomhed og privatøkonomi.
      der skal derfor foretages en særskilt opgørelse af virksomhedsindkomsten, der
      beskattes efter de særlige regler i forslaget. indtægter og udgifter i privatøkono-
      mien beskattes efter reglerne i personskatteloven (lov om indkomstskat og for-
      mueskat for personer m.v.). virksomhedens indkomst opgøres efter renter og i øv-
      rigt efter skattelovgivningens almindelige regler.
      …
      efter virksomhedsordningen skal virksomhedens indkomst opgøres efter skatte-
      lovgivningens almindelige regler. ved opgørelsen af virksomhedens skattepligtige
      indkomst indgår alle skattepligtige indtægter og udgifter, der er almindelig ind-
      komst, dvs. både indtægter og udgifter, der efter personskatteloven vil indgå i op-
                                                - 5 -
      gørelse af henholdsvis personlig indkomst og kapitalindkomst. virksomhedsord-
      ningen påvirker således ikke de skattemæssige regler, der i øvrigt gælder for er-
      hvervsmæssig virksomhed, f.eks. afskrivningsreglerne.
      …
      bemærkninger til de enkelte bestemmelser
      til § 1
      …
      det er en betingelse for at anvende ordningen, at den skattepligtige driver er-
      hvervsmæssig virksomhed. lovforslaget indeholder ingen definition af erhvervs-
      mæssig virksomhed. den foreliggende praksis inden for skattelovgivningen må
      lægges til grund ved afgørelsen af, om der i det enkelte tilfælde er tale om er-
      hvervsmæssig virksomhed.
      erhvervsvirksomhed som særskilt indkomstkilde indgår i en række love.
      bl.a. kan nævnes kildeskatteloven, investeringsfondsloven, selskabsskatteloven,
      afskrivningsloven, etableringskontoloven, lov om særlig indkomstskat m.v. samt
      ligningsloven.
      af praksis fra skattelovgivningen skal særligt fremhæves praksis vedrørende
      henlæggelse til investeringsfonds. herefter kan indtægt, der er lønindtægt, ikke
      anses for indtægt ved erhvervsmæssig virksomhed uanset aflønningens form. som
      eksempel på andre indtægter, der i almindelighed heller ikke kan henregnes til
      overskud ved erhvervsvirksomhed, kan nævnes honorarer til musikere og skue-
      spillere samt bestyrelseshonorarer m.v. …”
tidligere blev sygedagpenge modtaget af selvstændigt erhvervsdrivende henregnet til
virksomhedsindkomsten, jf. bl.a. cirkulære nr. 156 af 25. november 1997 om virksom-
hedsskatteloven, hvoraf fremgår:
      ”…
      efter virksomhedsskattelovens § 6, stk. 1, opgøres virksomhedens skattepligtige
      indkomst efter skattelovgivningens almindelige regler.
      ...
      om opgørelsen af virksomhedens skattepligtige indkomst bemærkes i øvrigt:
      …
      - etableringsydelse til ledige, jf. kapitel 8 i lov om aktiv arbejdsmarkedspolitik,
      indgår i virksomhedsindkomsten. også syge- og barselsdagpenge, iværksætter-
      ydelse og uddannelses- og forældreorlovsydelse, der udbetales til selvstændigt er-
      hvervsdrivende, indgår i virksomhedsindkomsten (tfs 1994.556, tfs 1995.201
      og tfs 1996.606 lsr).
      …
efter at østre landsret havde afsagt dommen af 24. september 2003, gengivet i u
2003.2650, udstedte den daværende told- og skattestyrelse ts-cirkulære 2004-23 om
genoptagelse af skatteansættelsen, beregning af arbejdsmarkedsbidrag m.v. samt løn-
sumsafgift vedrørende sygedagpenge og andre lignende overførselsindkomster modta-
get af selvstændigt erhvervsdrivende. af cirkulæret fremgår:
                                              - 6 -
     ”…
     resumé:
     1. dette cirkulære drejer sig om genoptagelse af skatteansættelsen, opgørelsen
          af arbejdsmarkedsbidrag, bidrag til særlig pensionsopsparing og bidrag til
          midlertidig pensionsopsparing samt opgørelse af lønsumsafgift. anledningen
          til cirkulæret er, at østre landsret i en dom af 24. september 2003 har fundet,
          at sygedagpenge udbetalt til en selvstændig erhvervsdrivende, som anvendte
          virksomhedsordningen, ikke skulle indgå i beregningsgrundlaget for arbejds-
          markedsbidrag.
     …
     oversigt over dette cirkulæres indhold:
     baggrunden for genoptagelsescirkulæret…
     …
     pkt. 4: om at dommen har betydning også uden for det område, den direkte ved-
          rører
     …
     dommens konsekvenser (pkt. 6-10).
     …
     baggrund for genoptagelsescirkulæret:
     …
     det er told og skattestyrelsens opfattelse, at dommen har generel betydning for,
     om sygedagpenge og andre lignede overførselsindkomster kan anses for indtægter
     ved selvstændig erhvervsvirksomhed…
     …
     6. efter told- og skattestyrelsens opfattelse følger det af dommen, at sygedag-
          penge modtaget af selvstændigt erhvervsdrivende ikke kan anses for at indgå
          i indtægterne ved selvstændig erhvervsvirksomhed, men for bidragsfri per-
          sonlig indkomst udenfor virksomheden. da sygedagpenge modtaget af selv-
          stændigt erhvervsdrivende efter hidtidig praksis har været anset for at indgå i
          indtægterne ved selvstændig erhvervsvirksomhed, er dommen udtryk for en
          underkendelse af praksis.
     …
          som følge af dommen skal sygedagpenge og andre lignende overførselsind-
          komster modtaget af selvstændigt erhvervsdrivende ikke anses for indtægter
          ved selvstændig erhvervsvirksomhed.
          dette gælder uanset om en selvstændigt erhvervsdrivende anvender virksom-
          hedsordningen eller ej.
     …
     33. cirkulæret bortfalder den 1. juni 2005…”
herefter ændrede skattemyndighederne praksis.
den nye praksis blev beskrevet således i ligningsvejledningen for 2007:
     ”e.g.2.7.1. opgørelse efter skattelovgivningens almindelige regler
     …
                                                - 7 -
       der skal derfor foretages en sædvanlig indkomstopgørelse for virksomheden…
       …
       om opgørelsen af virksomhedens skattepligtige indkomst bemærkes i øvrigt:
       …
       - med hensyn til syge- og barselsdagpenge, iværksætterydelse og uddannelses- og
       forældreorlovsydelse, der udbetales til selvstændigt erhvervsdrivende, henvises til
       e.b.8.3.1.1 og skm 2003.416 ølr.
       …”
i det afsnit, der henvises til i ligningsvejledningen er anført bl.a.:
       ”e.b.8.3.1 bidragsgrundlaget for selvstændigt erhvervsdrivende med dansk
       erhvervsindkomst
       e.b.8.3.1.1 selvstændige, der beskattes efter personskatteloven
       …
       det er dog told- og skatteforvaltningens opfattelse, at uanset om en selvstændigt
       erhvervsdrivende anvender virksomhedsordningen eller ej, indgår sygedagpenge,
       som udbetales til den selvstændigt erhvervsdrivende ikke i beregningsgrundlaget
       for arbejdsmarkedsbidrag.
       …”
behandlingen af sygedagpenge blev ligeledes beskrevet i ligningsvejledningen for
2007, afsnit b.1.2.1.1, hvoraf fremgår:
       ”syge- og barselsdagpenge, der udbetales til selvstændigt erhvervsdrivende er
       hidtil blevet behandlet som virksomhedsindkomst og er dermed medregnet ved
       opgørelsen af overskuddet fra selvstændig erhvervsvirksomhed. de nævnte ydel-
       ser har derfor hidtil været anset for omfattet af bidragsgrundlaget efter amfl §
       10, se tfs 1995, 201 (dep). i skm2003.416ølr har landsretten imidlertid fast-
       slået, at der ikke skal betales am-bidrag af sygedagpenge, der udbetales til en
       selvstændigt erhvervsdrivende, som anvender virksomhedsordningen. der er ud-
       sendt et genoptagelsescirkulære, tidligere tss-cirkulære 2004-23, hvor der er ta-
       get stilling til dommens rækkevidde, herunder vedrørende personkreds og andre
       lignende overførselsindkomster. af cirkulæret fremgår, at for selvstændigt er-
       hvervsdrivende og medarbejdende ægtefæller skal hverken sygedagpenge eller
       andre lignende overførselsindkomster anses for indtægter ved selvstændig er-
       hvervsvirksomhed men som bidragsfri personlig indkomst uden for virksomhe-
       den….”
af juridisk vejledning (tidligere ligningsvejledningen) for 2014 fremgår følgende:
       ”…
       c.c.2.1.6 erstatnings- og forsikringssummer
       …
       der er ikke skatteretlige regler, der helt generelt regulerer beskatning af erstatnin-
       ger, kompensationer og forsikringsydelser.
       beskatningen følger derfor som udgangspunkt de principper, der kan udledes af
       sl § 4 og § 5 og samspillet mellem disse to bestemmelser…
                                                 - 8 -
       disse regler gælder dog kun, hvis der ikke andre steder i skattelovgivningen eller
       anden lovgivning er taget stilling til beskatningen af erstatningen. se fx om kapi-
       talgevinstbeskatning nedenfor under engangsydelser.
       …
       hvis erstatningen udbetales som et engangsbeløb, skal erstatningen beskattes, hvis
       den er kompensation for et tab af det løbende afkast/indkomst-
       erhvervelse (vedrører indkomstsfæren). det gælder også, hvis erstatningen er-
       statter en skattepligtig kapitalgevinst.
       erstatningen beskattes i så fald som det, den træder i stedet for.
       …
       hvis erstatningen ikke dækker tab af et omsætteligt aktiv, men dækker
       - en mistet skattepligtig indtægt, fx driftstab, mistet omsætning, eller
       - en fradragsberettiget udgift
       så skal erstatningen medregnes til indkomsten.
       …”
procedure
a har til støtte for sin påstand gjort gældende, at resultat af virksomhed opgøres efter et netto-
princip. det skattemæssige virksomhedsbegreb er ikke defineret i lovgivningen, men er ud-
viklet i praksis. nettoprincippet er hjemlet i statsskattelovens §§ 4 og 6. en opgørelse efter
nettoprincippet har som forudsætning, at alle virksomhedens indtægter medregnes til resulta-
tet, og at de udgifter, der medgår til indtjeningen, fratrækkes.
resultatet af virksomhed opgøres efter samme opgørelsesprincipper, uanset om virksomheden
skattemæssigt er erhvervsmæssig eller ikke-erhvervsmæssig (hobby).
den hidtidige praksis for opgørelse af virksomhedsresultat har været forudsat ved indførsel af
personskatteloven og virksomhedsskatteloven, der tager udgangspunkt i den regnskabsmæs-
sige opdeling af virksomhedsøkonomi og privatøkonomi, og som i øvrigt baserer sig på prak-
sis for henlæggelse efter inversteringsfondsloven, hvoraf følger, at sygedagpenge indgår i
virksomhedsresultatet.
ved indførelse af personskatteloven og virksomhedsskatteloven forudsattes det hidtidige virk-
somhedsbegreb og den hidtidige afgrænsning af selvstændig virksomhed, hobby og lønind-
komst opretholdt. dette fremgår af forarbejderne til virksomhedsskatteloven. her anføres, at
                                               - 9 -
praksis for henlæggelse til investeringsfonds er særlig relevant for, hvilke indtægter der kan
medregnes til virksomhedsbeskatning og dermed indgå ved opgørelse af virksomhedsresulta-
tet. praksis vedrørende henlæggelse til investeringsfonds har været, at sygedagpenge medreg-
nes til resultat af virksomhed, når der er tale om sygedagpenge, der ydes til personer med an-
den dagpengegivende indtægt end lønindtægt. sygedagpenge til selvstændige har dermed
indgået som en naturlig del af virksomhedens resultat, uanset at beløbet stedse har været ud-
betalt til virksomhedens indehaver personligt.
praksis om indregning af sygedagpenge i virksomhedsresultatet er beskrevet i cirkulære til
virksomhedsskatteloven, cir nr. 21 af 9. december 1987, pkt. 83, og uændret videreført i cir
156 af 25. november 1997, pkt. 8.
det følger af det almindelige forvaltningsretlige legalitetsprincip, at det kræver hjemmel i lov
at ændre en praksis om opgørelse af skattemæssigt virksomhedsresultat, når en sådan praksis
har været forudsat ved lovgivning om virksomhedsbeskatning.
praksis om indregning af sygedagpenge i virksomhedsresultatet er tillige i overensstemmelse
med det skatteretlige substitutionsprincip, hvorefter forsikringslignende ydelser indgår i virk-
somhedsresultatet, når den indtægt, ydelsen erstattet, indgår i resultatet. efter lov om syge-
dagpenge har a været berettiget til at modtage dagpenge efter reglerne for selvstændige er-
hvervsdrivende. der er hermed tale om en indtægt, der substituerer en virksomhedsindkomst.
sygedagpenge udbetales som økonomisk kompensation ved fravær på grund af sygdom til
personer i arbejde, herunder selvstændige. sygedagpenge er dermed en forsikringslignende
ydelse, der udgør kompensation for erhvervsindtægt. de skal derfor indregnes ved opgørelse
af virksomhedens resultat, jf. juridisk vejledning 2014, pkt. c.c.2.1.6 om beskatning af for-
sikringsydelser.
den faste praksis om, at sygedagpenge indgår i virksomhedsresultatet, fremgår af tfs
1997,534 og tillige af skatteministeriets påstand og anbringender i skm 2003.416.øld.
hidtidig praksis for opgørelse af skattemæssigt resultat af virksomhed er tillige refereret i
genoptagelsescirkulæret, tss cirk 2004-23, pkt. 5.
                                                - 10 -
når skats genoptagelsescirkulære overfører sygedagpenge til særlig bruttobeskatning som
personlig indkomst, er det i strid med grundlæggende skatteretlige principper, nettoprincippet
og substitutionsprincippet. det betyder også, at beløbet ikke som forudsat ved vedtagelse af
virksomhedsskatteloven kan indgå i grundlaget for virksomhedsbeskatning med samme skat-
tesats som selskabsindkomst. herudover har ændringen betydning for tildeling af offentlige
ydelser som folkepension, grundbeløb og tillæg, og kan medføre reducerede ydelser, ligesom
grundlaget for vurdering af mulighed for f.eks. fri proces påvirkes.
genoptagelsescirkulærets skattemæssige virksomhedsbegreb indebærer således en væsentlig
ændring af praksis med skærpet beskatning til følge, som også ud fra et proportionalitetshen-
syn kræver hjemmel i lov. at skærpet praksis kræver lovhjemmel, er et synspunkt som skat-
teministeriet har tilsluttet sig i forbindelse med ændring af praksis for fradrag for udgifter til
bestikkelse, jf. lovforslag nr. 47 af 31. oktober 2013 bl.a. om ændring af ligningslovens § 8d,
der følger op på en skærpelse af praksis, som fremgik af skm 2006.469.
selv hvis en ændring af praksis måtte kunne ske administrativt, kræver ændring en saglig be-
grundelse og et passende varsel, ligesom der skal ske offentliggørelse på relevant måde ved
en meddelelse fra skat eller ved nyhedsmarkering i juridisk vejledning.
der er ikke sket passende varsel. ts-cirkulære 2004-23 er ifølge overskriften et cirkulære om
genoptagelse og angiver, at det bortfalder den 1. juni 2005. den af skatteministeriet hævdede
praksis er ikke indarbejdet i ligningsvejledningen for de efterfølgende år, men fremgår kun af
afsnittet om opgørelse af grundlaget for beregning af arbejdsmarkedsbidrag for selvstændige.
en ændret formulering skete først i juridisk vejledning 2012, efter at as klage over skattean-
kenævnets afgørelse var indbragt for landsskatteretten.
den ændrede praksis er heller ikke sagligt begrundet. østre landsrets dom gengivet i
ufr.2003.2650 tager alene stilling til grundlaget for beregning af arbejdsmarkedsbidrag for
personer, der skattemæssigt anses for selvstændigt erhvervsdrivende, og udgør ikke en saglig
begrundelse. dommen tager således ikke stilling til, hvilke indkomster der skal medregnes
ved opgørelse af beskatningsgrundlaget for virksomheden. dommen forholder sig ikke til
praksis for opgørelse af det skattemæssige resultat af virksomhed, og kan dermed ikke be-
grunde en praksisændring for opgørelsen heraf.
                                               - 11 -
hertil kommer, at arbejdsmarkedsbidraget frem til indkomståret 2008 ikke var en skat, men et
socialt bidrag, og at arbejdsmarkedsbidraget hviler på et bruttoprincip i modsætning til ind-
komstbeskatning, der hviler på et nettoprincip.
en mulig tilsigtet ensartet opgørelse af bidragsgrundlag og grundlag for beregning af skat af
virksomhed, er ikke i sig selv en saglig begrundelse for en skærpet praksis. det følger allerede
af, at grundlaget ikke i øvrigt opgøres ens. f.eks. er beregningsgrundlaget for honorarmodta-
geres bidrag bruttovederlaget for personligt arbejde, mens beskatningsgrundlaget opgøres
efter et nettoprincip. inden for skatte- og afgiftslovgivningen er det i øvrigt ganske alminde-
ligt med forskelligt sammensatte beregningsgrundlag.
genoptagelsescirkulærets ændrede praksis for opgørelse af det skattemæssige resultat af virk-
somhed er herefter ugyldig.
skatteministeriet har til støtte for sin påstand gjort gældende, at sygedagpenge ikke kan hen-
regnes til en hobbyvirksomheds indtægter.
den af a drevne virksomhed er ubestridt ikke-erhvervsmæssig (hobby). såfremt en hobby-
virksomhed og anden ikke-erhvervsmæssig virksomhed giver indtægt, beskattes en eventuel
nettoindkomst efter statsskattelovens § 4. nettoindkomsten er personlig indkomst.
der foreligger ikke regler, der specifikt fastslår, hvilke indtægter der indgår i en hobbyvirk-
somhed. bedømmelsen af, om en indtægt skal medregnes til hobbyvirksomhedens indtægter,
må bero på, om indkomsten er oppebåret ved udøvelsen af den pågældende virksomhed. sy-
gedagpenge kan efter en naturlig, sproglig forståelse ikke henregnes til en sådan indkomst.
lov om sygedagpenge fastslår i § 1, at formålet med loven bl.a. er at yde økonomisk kom-
pensation ved fravær på grund af sygdom og at medvirke til, at den sygemeldte genvinder sin
arbejdsevne og så hurtigt som muligt vender tilbage til arbejdsmarkedet. retten til sygedag-
penge er betinget af, at en person er uarbejdsdygtig på grund af egen sygdom. af loven frem-
går videre, at sygedagpenge beregnes på grundlag af lønindtægt og anden indtægt og selv-
stændig erhvervsindtægt. det beløb, der kan udbetales, er maksimeret til et nærmere angivet
                                             - 12 -
beløb, der er det samme for lønmodtagere og erhvervsdrivende. der er således tale om en of-
fentlig ydelse, som grundlæggende relaterer sig til personlige omstændigheder, og som udbe-
tales personligt til den sikrede.
sygedagpengenes størrelse er heller ikke afhængig af virksomhedens indkomst, der principielt
kan være uforandret på trods af sygdommen.
sygedagpenge udgør således ikke erstatning for et konkret indtægtstab, og det af a påberåbte
substitutionsprincip kan efter sygedagpengenes karakter ikke føre til, at de henregnes til virk-
somhedens indkomst. substitutionsprincippet gælder endvidere alene for engangsudbetalinger
og ikke for løbende ydelser, såsom sygedagpenge.
de regler, der gælder for erhvervsmæssigt drevne virksomheder, støtter heller ikke, at syge-
dagpenge skal medregnes til indkomsten ved hobbyvirksomhed. hvor virksomhedsskattelo-
ven finder anvendelse, gælder, at virksomhedsskatteordningen alene omfatter de indkomster,
der vedrører virksomheden, jf. lovens § 1. virksomhedsskattelovens ordlyd giver ikke grund-
lag for at fastslå, at sygedagpenge skal henregnes til virksomhedsindkomsten. virksomheds-
skattelovens forarbejder indeholder heller ikke udtalelser, der viser, at dette har været hensig-
ten. henvisningen i bemærkningerne til praksis vedrører praksis om afgrænsningen mellem
hobbyvirksomhed og erhvervsmæssig virksomhed.
forud for østre landsrets dom gengivet i u 2003.2650 blev sygedagpenge efter administrativ
praksis anset for at indgå i virksomhedsindkomsten. ændringen af administrativ praksis, der
blev iværksat efter afsigelse af dommen, jf. ts-cirkulære 2004-23, var en både naturlig og
nødvendig følge af dommen. dommens resultat forudsætter, at sygedagpenge ikke blev anset
for at være virksomhedsindkomst.
ændringen af praksis var således fuldt berettiget og krævede ikke lovgivning. det forhold, at
der i andre sammenhænge er anvendt lov, har ikke betydning.
ændringen af praksis blev meldt klart ud med ts-cirkulære 2004-23, og blev dermed behørigt
varslet. betegnelsen af cirkulæret kan ikke ændre herved. ændringen er tillige omtalt i lig-
ningsvejledningen for 2007, afsnit b.1.2.1.1.
                                              - 13 -
den i cirkulæret omtalte ændrede praksis, hvorefter sygedagpenge ikke henregnes til virk-
somhedens indkomst, har været fulgt siden og understøtter, at udbetalte sygedagpenge skal
holdes uden for indtægterne ved a hobbyvirksomhed.
landsrettens begrundelse og resultat
i en periode forud for de relevante indkomstår var der praksis for, at sygedagpenge, der blev
udbetalt efter reglerne om sygedagpenge til selvstændigt erhvervsdrivende, blev henregnet til
virksomhedsindkomsten. denne praksis blev med ts-cirkulære 2004-23 ændret efter østre
landsrets dom af 24. september 2003, gengivet i u 2003.2650. ts-cirkulæret 2004-23 inde-
holdt blandt andet punkter om dommens konsekvenser og angav, at det efter told- og skatte-
styrelsens opfattelse fulgte af dommen, at sygedagpenge modtaget af selvstændigt erhvervs-
drivende ikke kan anses for at indgå i indtægterne ved selvstændig erhvervsvirksomhed, men
for bidragsfri personlig indkomst udenfor virksomheden.
det er ikke i sagen bestridt, at samme praksis som for selvstændigt erhvervsdrivende har væ-
ret fulgt vedrørende hobbyvirksomhed, og at der har været tale om hobbyvirksomhed for as
vedkommende.
spørgsmålet i sagen er derfor alene, om praksisændringen har været berettiget.
fastsættelsen af sygedagpenge i henhold til lov om sygedagpenge, herunder reglerne om sy-
gedagpenge til selvstændigt erhvervsdrivende, giver ikke grundlag for at antage, at sygedag-
penge skal henregnes til virksomhedsindkomsten. anvendelse af substitutionsprincippet kan
efter indholdet af disse regler således ikke føre hertil.
der er heller ikke i forarbejderne til virksomhedsskatteloven grundlag for at fastslå, at det har
været forudsat, at sygedagpenge skal henregnes til virksomhedsindkomsten.
herefter og henset til karakteren af praksisændringen har denne ikke kun kunnet gennemføres
ved lov.
                                               - 14 -
den administrative praksisændring må derfor anses for berettiget, såfremt den i øvrigt kan
anses for sagligt begrundet og behørigt varslet.
landsretten finder, at det efter afsigelsen af østre landsrets dom af 24. september 2003 var
sagligt begrundet at ændre praksis. landsretten finder endvidere, at praksisændringen ved
omtalen i ts-cirkulære 2004-23, uanset at dette bortfaldt den 1. juni 2005, og i ligningsvej-
ledningen for 2007 har været behørigt varslet.
skatteministeriets frifindelsespåstand tages herefter til følge.
a skal betale sagsomkostninger til skatteministeriet med 20.000 kr. ved fastsættelsen af be-
løbet, der er til dækning af udgifter til advokatbistand inkl. moms, er der dels lagt vægt på
sagens værdi og omfang, dels på at sagen har været ført som principiel.
                                   thi kendes for ret:
skatteministeriet frifindes.
i sagsomkostninger skal a inden 14 dage betale 20.000 kr. til skatteministeriet.
sagsomkostningerne forrentes efter rentelovens § 8 a.
